Broj:

Sarajevo,14.12.2020.g

PREDSTAVNIČKI DOM PARLAMENTA FBIH

n/r Mirsad Zaimović, predsjedavajući

n/r Albin Muslić, predsjednik Komisije za lokalnu smaoupravu Predstavničkog doma Parlamenta FBiH

PREDMET: Očitovanje na molbu Zakonodavno-pravne komisije Predstavničkog doma Parlamenta Federacije Bosne i Hercegovine.

Poštovani,

Nakon vaše molbe da Komisija za lokalnu samoupravu Predstavničkog doma Parlamenta Federacije Bosne i Hercegovine detaljno obrazloži usvojeni stav komisije u vezi donošenja Zakona o gradovima Lukavac, Konjic, Bosanska Krupa, Stolac i Zavidovići dostavljamo vam obrazloženje:

Stručne službe su svim zastupnicima u Predstavničkom domu dostavile materijal vezan za vaše pitanje **28.07.2020.godine** u Izvještaju sa 9. sjednice Komisije za lokalnu samoupravu PD Parlamenta FBiH.

Zaključak vezan za općine koje su podnijele inicijative je jednoglasno usvojen od strane svih članova Komisije i glasi:

“***Komisija za lokalnu samoupravu Predstavničkog doma Parlamenta Federacije Bosne i Hercegovine smatra da je potrebno izvršiti izmjenu ustavnog i zakonskog okvira za djelovanje jednica lokalne samouprave, te da do nužnih izmjena Parlament FBiH ne donosi zakone o proglašenju gradova zbog mogućih problema u funkcionisanju tih jedinica lokalne samouprave izazvanih neusklađenosti Ustava i zakona***.”

* U poglavlju VI članu 2. Ustava Federacije Bosne I Hercegovine propisano je da se pravo na lokalnu samoupravu u Federaciji Bosne I Hercegovine ostvaruje u općini.
* U poglavlju VI.A. Ustava Federacije Bosne I Hercegovine je jasno definisano kako se može osnovati grad u FBiH: “Za područje dvije ili više općina koje su urbano i teritorijalno povezane svakodnevnim potrebama građana, formira se grad kao jedinica lokalne uprave i samouprave, u skladu sa federalnim zakonom” te ove inicijative ne ispunjavaju uslov koji je propisao Ustav Federacije Bosne I Hercegovine
* Također istim poglavljem Ustava Federacije Bosne I Heregovine je predviđena nadležnost da svako gradsko vijeće bira gradonačelnika grada, dok je ovim inicijativama predviđeno da gradonačelnika biraju građani na neposrednim izborima što nije u skladu sa Ustavom Federacije Bosne I Hercegovine.

Dakle svi zakoni koje donosi Predstavnički dom Parlameta Federacije Bosne i Hercegovine prvenstveno moraju biti usklađeni sa Ustavom Federacije Bosne i Hercegovine, što sa navedenim iniciativama nije slučaj.

**Pravo na lokalnu samoupravu se ostvaruje u općinama,dok se grad kao jedinica lokalne uprave i samouprave osniva za područje dvije ili više općina koje su urbano i teritorijalno povezane svakodnevnim potrebama građana, a prema Ustavu Federacije Bosne I Hercegovine gradonačelnike bira gradsko vijeće a ne građani na neposrednim izborima u Bosni i Hercegovini.**

Komisija za lokalnu samoupravu Predstavničkog doma Parlamenta Federacije Bosne I Hercegovine smatra da su odrebe Ustava FBiH koje govore o lokalnoj samoupravi zastarjele I da su potrebne izmjene Ustava, ali dok je na snazi Ustav FBiH on se mora poštovati.

Dostaviti: PREDSJEDNIK KOMISIJE

* članovima Komisije

# sekretaru Komisije Irfan Čengić, s.r.

* v.d. sekretaru Predstavničkog doma
* Savezu općina i gradova Federacije BiH
* a/a.